ARUANNE

innovatiivsete ravimite algatuse ühisettevõtte eelarveaasta 2011 raamatupidamise aastaaruande kohta koos ühisettevõtte vastustega

2013/C 6/04

SISSEJUHATUS

Ühisettevõtte eesmärk on märkimisväärselt parandada ravimite väljatöötamise protsessi tõhusust ja tulemuslikkust, mille pikaajaline eesmärk on tagada farmaatsiasektori suutlikkus toota efektiivsemaid ja ohutumaid innovatiivseid ravimeid (2) .

ELi maksimaalne rahaline toetus ühisettevõttele katab jooksvad kulud ning teadusuuringute kulud. Toetuse suuruseks on üks miljard eurot ja see makstakse teadusuuringute seitsmenda raamprogrammi eelarvest. EL ja EFPIA kui asutajaliikmed katavad jooksvad kulud võrdselt, kusjuures kummagi eraldatav summa ei ületa 4 % ELi rahalise toetuse kogusummast. Teised liikmed osalevad jooksvate kulude katmises proportsionaalselt teadusuuringutele antava rahalise toetusega. EFPIA liikmeteks olevad teadusuuringutega tegelevad ettevõtted eraldavad teadusuuringute rahastamiseks mitterahalist toetust (4) , mille väärtus on vähemalt sama suur kui ELi rahaline toetus (5) .

KINNITAVAT AVALDUST TOETAV TEAVE

KINNITAV AVALDUS

Juhtkonna kohustused

Eelarvevahendite käsutajana täidab direktor eelarvet nii tulude kui ka kulude osas ühisettevõtte finantseeskirjade kohaselt, omal vastutusel ja heakskiidetud assigneeringute piires (10) . Direktor kehtestab (11) organisatsiooni struktuuri ja sobiva haldus- ja sisekontrolli süsteemi ning -protseduurid, et koostada lõplik raamatupidamise aastaaruanne, (12) milles ei esine pettusest või vigadest tingitud olulisi väärkajastamisi; samuti on direktori ülesanne tagada, et mainitud aruande aluseks olevad tehingud on seaduslikud ja korrektsed.

Audiitori kohustused

Kontrollikoda viis auditi läbi kooskõlas IFACi ja ISSAI (13) rahvusvaheliste auditeerimisstandardite ja eetikanormidega. Nende standardite kohaselt peab kontrollikoda järgima eetika- ja kutsenõudeid ning auditi kavandama ja läbi viima eesmärgiga saada piisav kindlus selle kohta, et raamatupidamise aastaaruanne ei sisalda olulisi väärkajastamisi ja selle aluseks olevad tehingud on seaduslikud ja korrektsed.

Kontrollikoda on seisukohal, et kogutud auditi tõendusmaterjal on piisav ja asjakohane järgmiste arvamuste esitamiseks.

Arvamus raamatupidamise aastaaruande usaldusväärsuse kohta

Alus märkusega arvamuse esitamiseks raamatupidamise aastaaruande aluseks olevate tehingute seaduslikkuse ja korrektsuse kohta

Ühisettevõtte järelauditistrateegia võeti vastu juhatuse 14. detsembri 2010. aasta otsusega ja see on alustehingute seaduslikkuse ning korrektsuse hindamise peamiseks kontrollivahendiks (14) . 2012. aasta septembriks lõpuleviidud järelauditid hõlmasid 2,2 miljonit eurot (18,8 % ühisettevõtte heakskiidetud toetusest seoses esimese projektikonkursi väljamaksetaotlustega, mis ühisettevõte 2011. aasta juuniks kinnitanud oli). Nende järelauditite põhjal oli veamäär 6,84 % (15) .

Märkusega arvamus raamatupidamise aastaaruande aluseks olevate tehingute seaduslikkuse ja korrektsuse kohta

KOMMENTAARID EELARVE HALDAMISE JA FINANTSJUHTIMISE KOHTA

Eelarve täitmine

Teadusuuringuteks ettenähtud kulukohustuste assigneeringute (159 miljonit eurot) kasutusmäär oli 66 %. Kasutamine toimus üldise kulukohustuse alusel, mis hõlmas neljandat projektikonkurssi. Halduseelarve kasutamata assigneeringute suur osakaal (44 %) näitab, et see ei põhinenud realistlikel prognoosidel.

Projektikonkursid

2008., 2009. ja 2010. aastal korraldatud projektikonkursside tulemusel oli 2011. aasta lõpuks toetuslepinguid sõlmitud summas 269 miljonit eurot. 2011. aastal käivitati neljas projektikonkurss, mille soovituslik ELi toetus oli 105 miljonit eurot. 2012. aastal käivitati viies projektikonkurss soovitusliku ELi toetusega 80 miljonit eurot. Seetõttu on ülimalt tõenäoline, et kui projektikonkursid jäävad praegusele tasemele, ei kasutata ELi olemasolevat toetust täies mahus ära.

Vastuolud juhatuse otsuste ning eelarve haldamise ja finantsjuhtimise aruande vahel

Eelarve haldamise ja finantsjuhtimise aruande peatüki 30-C2 „Teadusuuringute kava” (117 miljonit eurot) kogusumma on väiksem kui eelarverida B03000-C2 (141 miljonit eurot), mis kuulub mainitud peatüki alla. Lisaks on juhatuse 28. jaanuari 2011. aasta otsusega lubatud kulukohustuste assigneeringute üleviimine summas 115 miljonit eurot, kuid eelarve haldamise ja finantsjuhtimise aruandes on kajastatud 117 miljoni euro üleviimine.

KOMMENTAARID ÜHISETTEVÕTTE JÄRELEVALVE- JA KONTROLLISÜSTEEMIDE PEAMISTE KONTROLLIMEHHANISMIDE KOHTA

Mitterahalise toetuse hindamise metoodika

MUUD KÜSIMUSED

Siseauditi funktsioon ja komisjoni siseauditi talitus

Euroopa Kontrollikoja auditeerimisõigused

Toetuslepingu sätted ei kajasta kontrollikoja õigust auditeerida EFPIA ettevõtete mitterahalist toetust, ehkki see on kantud ühisettevõtte finantsaruannetesse. Sellise toetuse maht on ühisettevõtte tegevusaja vältel hinnanguliselt üks miljard eurot.

Varasemate tähelepanekute põhjal võetud meetmed

Aasta tegevusaruanne

Ühisettevõtte põhikirja artikli 6 lõike 4 ja ühisettevõtte finantseeskirjade artikli 41 kohaselt peab tegevdirektor koostama iga-aastase tegevusaruande, mis sisaldab kinnitust selle kohta, et aruandes sisalduv teave on õige ja õiglane, kui mõnes reservatsioonis ei kinnitata vastupidist. Kinnitus väljastati 2012. aasta veebruaris ilma ühegi reservatsioonita, ehkki järelauditi strateegia ehk ühe peamise tegevuskulude kontrollimehhanismi kohta nappis teavet.

(1) Nõukogu 20. detsembri 2007. aasta määrus (EÜ) nr 73/2008, millega asutatakse ühisettevõte innovatiivsete ravimite ühise tehnoloogiaalgatuse rakendamiseks (ELT L 30, 4.2.2008, lk 38).

(2) Lisas esitatakse teavitaval eesmärgil kokkuvõte ühisettevõtte pädevusest, tegevusest ja olemasolevatest ressurssidest.

(3) Seitsmes raamprogramm, mis võeti vastu Euroopa Parlamendi ja nõukogu otsusega nr 1982/2006/EÜ (ELT L 412, 30.12.2006, lk 1), koondab enda alla kõik ELi uurimistegevusega seotud algatused ning sellel on tähtis roll majanduskasvu, konkurentsivõime ja tööhõive alaste eesmärkide saavutamisel. Seitsmes raamprogramm on ka Euroopa teadusruumi üks tugisammastest.

(4) Ühisettevõtte asutamist käsitleva määruse (EÜ) nr 73/2008 lisa artikli 11 lõikes 4 sätestatakse, et mitterahaline toetus on „EFPIA liikmeteks olevate teadusuuringutega tegelevate ravimitootjate mitterahaline toetus ressursside (nagu personal, seadmed, äratarvitatav kaup jne) näol”. Teadusuuringutega tegelevate ettevõtete toetuse väärtus on vähemalt sama suur kui liidu rahaline toetus.

(5) Ühisettevõtte asutamist käsitleva määruse (EÜ) nr 73/2008 lisa artikli 11 lõikes 5 sätestatakse, et „EFPIA liikmeks olevad teadusuuringutega tegelevad osalevad ravimitootjad ei saa IMI ühisettevõttelt ühegi tegevuse jaoks mingit rahalist toetust”.

(6) Kontrollikoda sai raamatupidamise aastaaruande kätte 1. juulil 2012 ning selle parandused 12. oktoobril 2012. Raamatupidamise aastaaruandele on lisatud aasta eelarve haldamise ja finantsjuhtimise aruanne, kus esitatakse muu hulgas ülevaade assigneeringute kasutamise määrast koos kokkuvõtva teabega assigneeringute ümberpaigutamise kohta erinevate eelarvepunktide vahel.

(7) Finantsaruanded sisaldavad bilanssi ja tulemiaruannet, rahavoogude aruannet, netovara muutuste aruannet ja lisa, kus on ära toodud põhiliste arvestuspõhimõtete kirjeldus ja muu selgitav teave.

(8) Eelarve täitmise aruanne koosneb aruandest ja selle lisast.

(9) EÜT L 248, 16.9.2002, lk 1.

(10) Komisjoni määruse (EÜ, Euratom) nr 2343/2002 (EÜT L 357, 31.12.2002, lk 72) artikkel 33.

(11) Määruse (EÜ, Euratom) nr 2343/2002 artikkel 38.

(12) ELi asutuste raamatupidamise aastaaruannete ja arvestuse koostamise eeskirjad on sätestatud määruse (EÜ, Euratom) nr 2343/2002 VII jaotise 1. ja 2. peatükis, mida on viimati muudetud määrusega (EÜ, Euratom) nr 652/2008 (ELT L 181, 10.7.2008, lk 23), ning on tervikuna ühisettevõtte finantseeskirjadesse integreeritud.

(13) Rahvusvaheline Arvestusekspertide Föderatsioon (IFAC) ja kõrgeimate kontrolliasutuste rahvusvahelised standardid (ISSAI).

(14) Ühisettevõtte asutamist käsitleva määruse (EÜ) nr 73/2008 artikli 12 lõikes 4 sätestatakse, et „IMI ühisettevõte teeb tema rahastatavates teadusuuringutes osalejate seas kohapealseid kontrolle ja finantsauditeid”. Järelauditite käigus võivad ilmneda abisaajate poolt deklareeritud abikõlbmatud kulud, mille suhtes algatatakse sissenõudmismenetlus.

(15) Veamäär arvutatakse väljamaksetaotlustes leitud enamdeklareeritud summade keskmise põhjal, mida on kaalutud nende arvuga.

(16) Vastavalt ühisettevõtte finantseeskirjade artiklile 14 kasutati kuni eelarve vastuvõtmiseni maksete tegemiseks eelarvereeglit 1/12.

(17) Peaarvepidaja välja toodud peamised puudused: a) viitvõlgade arvutamiseks eelarveaasta lõpu seisuga puudub täpne ja tunnustatud metoodika, b) rahavoogude juhtimist ja arhiveerimise korda tuleb parandada, c) finantstoimingute ajakohastatud käsiraamatu projekti heakskiitmise kord tuleb kindlaks määrata, d) tuleb tagada kõik maksetoimikute tõendavad dokumendid, e) lepingute registreerimise ja haldamise parandamiseks tuleb kasutusele võtta IT-vahend.

(18) Mitterahaline toetus on nende juriidiliste isikute abikõlblikud kulud, kes osalevad tegevustes, mida ühisettevõte ei hüvita.

(19) Määrus (EÜ, Euratom) nr 2343/2002.

IMI ühisettevõte aitab kaasa seitsmenda raamprogrammi ja eelkõige seitsmenda raamprogrammi rakendamise eriprogrammi „Koostöö” teema „Tervis” rakendamisele. IMI ühisettevõtte eesmärk on märkimisväärselt parandada ravimite väljatöötamise protsessi tõhusust ja tulemuslikkust, mille pikaajaline eesmärk on tagada farmaatsiasektori suutlikkus toota efektiivsemaid ja ohutumaid innovatiivseid ravimeid. Eelkõige on ühisettevõttel järgmised ülesanded:

INNOVATIIVSETE RAVIMITE ALGATUSE ÜHISETTEVÕTTE VASTUS

Punkt 15

Ühisettevõttel on hea meel, et kontrollikoda tegi positiivse järelduse ühisettevõtte raamatupidamise aastaaruande aluseks olevate tehingute seaduslikkuse ja korrektsuse kohta, v.a avastatud olulised vead ühisettevõtte esimese projektikonkursi taotluste vahemaksetes. Vahemaksed moodustasid 2011. aastal 20 % (15,2 miljonit eurot) ühisettevõtte 2011. aasta kõikidest väljamaksetest (74,3 miljonit eurot) ja 22 % ühisettevõtte kõikidest maksetest toetusesaajatele (69,0 miljonit eurot).

Seadmata kahtluse alla kontrollikoja veamäära arvutusi, mis põhinevad ühisettevõtte esimestel audititel, on ühisettevõtte järelauditi strateegia meetodit kohaldades avastatud ja allesjäänud vigade määr lõplikes järelauditites septembri 2012 seisuga vastavalt 4,58 % ja 3,72 %. Kontrollikoja tulemus põhineb suhteliselt piiratud arvul lõpetatud audititel, milles keskenduti uutele või auditeerimata abisaajatele ühisettevõtte esimestes projektides, kus suurem vigade määr oli oodatav.

2011. aastal tehti esmakordselt täielik eel- ja järelkontroll; auditeerimist alustati kohe pärast esimese projektikonkursi esimeste kulunõuete valideerimist ja tasumist. Kontrollikoja vastupidise arvamuse aluseks olnud vead avastati ühisettevõtte enda sisekontrollisüsteemi abil, mis iseenesest näitab süsteemi efektiivsust. Ühisettevõtte strateegia ja tegevus on kavandatud mitmele aastale, mistõttu on kontrolli mõju täielikuks hindamiseks vaja lisaaega.

Ühisettevõte tunnistab sellegipoolest toetuste haldamisega seotud riske ja võtab kohased meetmed nii eel- kui järelkontrolli tasandil, et parandada lõplikes järelauditites avastatud vead. Lisaks on tehtud uusi algatusi, et hoida ära ühisettevõtte projektide praeguste ja uute osalejate samalaadseid vigu. Need algatused hõlmavad järelkontrollide tõhustamist, et võimaldada vigade paremat avastamist ja parandamist enne kulunõuete valideerimist, finantsseminaride korraldamist ja juhendite koostamist, mille eesmärk on osalejate teadlikkuse parandamine ja selgitustöö põhiteemadel, nagu kulude abikõlblikkus ja esitatud nõuetega seotud dokumentide tähtsus. See on eriti tähtis, sest suur osa osalejatest on väikesed ja keskmise suurusega ettevõtted ning muud üksused on Euroopa Liidu uurimisprogrammidega vähem kursis.

Punkt 19

Eelarve põhineb kinnitatud finantsselgitustel ja selle täitmisel lähtuti usaldusväärse finantsjuhtimise põhimõtetest. Jooksvate kuludena eelarvesse kantud vahendid ei läinud kaduma ja kasutamata vahendid Euroopa Komisjonilt viidi üle uurimistegevustesse. Samuti on oluline pidada meeles, et 50 % eelarve jooksvatest kuludest rahastatakse Euroopa Ravimitootjate Organisatsioonide Liidu (EFPIA) kaudu.

Punkt 21

2012. aastal võeti efektiivsed meetmed, et suurendada ja kiirendada Euroopa Liidu rahastamise kohustust ja sellele vastavaid Euroopa Ravimitootjate Organisatsioonide Liidu liikmete mitterahalisi toetusi mitmete projektikonkursside kaudu. 2012. aasta seisuga on algatatud kolm projektikonkurssi ja veel kolm konkurssi on kavandatud 2012. aasta lõpuks, mis on ühisettevõtte programmi märkimisväärne areng.

Punkt 22

Peatüki 30-C2 „Teadusuuringute kava” kogusumma on õige summa. Erinevused on tingitud tehnilisest probleemist ABAC-süsteemis, millega praegu tegeldakse. Mis puudutab heakskiidetud ülekandmist, siis seda selgitatakse nõuetekohaselt juhatuse otsuse preambulis, kus märgitakse, et 2010. eelarveaasta lõpus oli ühisettevõttel kasutamata jäänud kulukohustuste assigneeringuid ja maksete assigneeringuid ning et peeti vajalikuks kasutada tühistatud assigneeringud ära 2011. aasta jooksul. Ühisettevõte selgitab otsuse sisu tulevaste ülekandmiste korral.

Punkt 23

Sisekontrolli koordinaator tegi 2011. aasta viimases kvartalis sisekontrollisüsteemi ametliku hindamise, mis viidi lõpule 13. veebruaril 2012 tegevdirektorile esitatud aruande heakskiitmisega. See on kooskõlas sisekontrollistandardiga 15 ja 2011. aasta tegevusaruandega. 2011. aastal vaadati korrapäraselt ja ametlikult läbi ka sisekontrollisüsteemide rakendamine. Selleks koostati ja kiideti 2011. aasta veebruaris heaks tegevuskava ning ajakohastati seda mais ja oktoobris 2011.

Punkt 24

Koostatakse tegevuskava, et täita peaarvepidaja 27. septembri 2012. aasta soovitused.

Punkt 25

Ühisettevõtte projektides osalevad Euroopa Ravimitootjate Organisatsioonide Liidu liikmed esitasid oma esimesed mitterahalise toetuse avaldused veebruaris 2012 pärast juhatuse metoodika heakskiitmist 11. novembril 2011. Lisaks nende avalduste eelkontrollile ja vastavale heakskiidetud metoodikale tehakse esimene mitterahalise toetuse järelaudit 2012. aastal.

Punktid 26–28

Siseaudititalituse ja siseauditi juhi strateegiline auditikava 2012–2014 kiideti juhatuses heaks 3. novembril 2011. See põhines ulatuslikul riskihindamisel, mille tegid 2011. aasta septembriks siseaudititalitus ja ühisettevõtte siseauditi juht. 2011. aasta jooksul viis siseauditi juht ühisettevõttes samuti läbi mitmeid siseauditi konsultatsioone seoses ühisettevõtte juhtimise, sisekontrolli ning riskijuhtimissüsteemide ja -protsesside arendamise ja tugevdamisega.

Euroopa Komisjoni siseaudititalitus tegi esimese siseauditi 2012. aasta teises kvartalis ja esitas lõpparuande tegevdirektorile ja juhatusele juulis. Ulatuslikus siseauditis keskenduti läbirääkimistele, toetuslepingute koostamisele ja ühisettevõtte allprotsesside eelrahastamisele.

Ühisettevõtte finantseeskirjade funktsiooni muudetakse samuti nõuetekohaselt, et kajastada avaliku ja erasektori partnerluse näidisfinantsmääruse nõudeid, mida Euroopa Komisjon plaanib rakendada 2013. aastal.

Punkt 29

Juhatuse 11. novembril 2011 heaks kiidetud läbivaadatud näidistoetuslepingu sätted seoses Euroopa Ravimitootjate Organisatsioonide Liidu ettevõtete mitterahalise toetuse auditiga on kooskõlas ühisettevõtte asutava määruse (EÜ) nr 73/2008 artikli 12 lõikega 4 ja lõikega 5.

Kuigi see on põhimõtte küsimus, paluti Euroopa Komisjoni arvamust Euroopa Kontrollikoja audiitorite õiguste kohta auditeerida Euroopa Ravimitootjate Organisatsioonide Liidu nende ettevõtete mitterahalist toetust, kes ei saa ühisettevõtte toetust.

Punkt 31

2011. aastal tehti märkimisväärseid edusamme ühisettevõtte talitluspidevuse kava ja avariitaasteplaani koostamisel. Mõlemad on praeguseks lõpule viidud ja kehtivad alates 2012. aasta esimesest kvartalist.

Punkt 32

Järelauditeid alustati novembris 2011 ja veebruaris 2012 ei olnud käimasolevatest audititest selgunud midagi, mis oleks kahtlusi mõistlikult põhjendanud.